
 Hej. Jeg ville bare vide om man skal bruge p-piller efter samleje med kondom. 
Efter sex
=========



Hej med dig,

Både p-piller og kondom kan anvendes som prævention, så man behøver ikke nødvendigvis begge dele, men begge dele skal "bruges" korrekt, før det beskytter. Det er dog altid en god ide at anvende kondom, idet det også beskytter mod kønssygdomme, hvilket p-piller ikke gør.

Hvis en kvinde ønsker at tage p-piller, skal disse tages hver dag i 21 dage, herefter en pause uden piller på syv dage, hvorefter hun skal tage en pille i 21 dage igen, osv. Det er altså ikke nok at tage p-piller efter samleje og så regne med, man er beskyttet.

Er du fortsat i tvivl, er du meget velkommen til at skrive til os igen. Alternativt kan du også søge information hos din læge. Han eller hun har en masse viden - også på dette område :-)

De bedste hilsner,

Sofie

 

 Hej. 

Både kondom og p-piller er en prævention for at man ikke går hen og bliver gravid. Det er op til dig og din sexpartner hvilken en af dem i anvender. I behøver ikke begge dele. Håber du fik svar på dit spørgsmål ellers skriv herind igen. Vh Rebecca 

 